
I SELETUSKIRI

1. [bookmark: _Toc497432699][bookmark: _Toc235622198]PLANEERINGU KOOSTAMISEL ARVESTAMISELE KUULUVAD PLANEERINGUD, ÕIGUSAKTID JA MUUD ALUSMATERJALID

· Planeerimisseadus
· Taotlus detailplaneeringu koostamise algatamiseks 
· Rae valla põhjapiirkonna üldplaneering, kehtestatud Rae Vallavolikogu 15.10.2024 otsusega nr 134;
· Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035 (Rae Vallavolikogu 20.05.2024 määrus nr 46);
· Rae valla jäätmehoolduseeskiri (Rae Vallavolikogu 15.06.2021 määrus nr 73, muudetud 19.12.2023 määrusega nr 40 ja 16.09.2025 määrusega nr 68);
· Rae Vallavalitsuse 15.02.2011 määrus 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord”;
· Rae Vallavalitsuse 15.02.2011 määrus nr 14 „Detailplaneeringute koostamise ning vormistamise juhend”;
· Rae Vallavolikogu 18.10.2022 määrus nr 11 „Haljastusnõuded projekteerimisel ja ehitamisel Rae vallas”;
· Rae Vallavalitsuse 30.08.2022 määrus nr 18 „Haljastuse hindamise metoodika ning avaliku ala haljastuse nõuded”;
· Rae Vallavalitsuse 25.10.2022 määrus nr 23 „Rae valla rajatiste väljaehitamise ja väljaehitamisega seotud kulude kandmise kokkuleppimise kord“
· siseministri 30.03.2017 määrus nr 17 „Ehitisele esitatavad tuleohutusnõuded”;
· keskkonnaministri 03.10.2016 määrus nr 32 „Välisõhus leviva müra piiramise eesmärgil planeeringu koostamise kohta esitatavad nõuded”;
· riigihalduse ministri 17.10.2019 määrus nr 50 „Planeeringu vormistamisele ja ülesehitusele esitatavad nõuded”;
· Eesti standard EVS 843:2016 „Linnatänavad”;
· naaberaladel kehtestatud ja koostamisel olevad detailplaneeringud;
· muud õigusaktid, standardid ja projekteerimisnormid.


2. [bookmark: _Toc235622199]PLANEERINGUALA LÄHIÜMBRUSE EHITUSLIKE JA FUNKTSIONAALSETE SEOSTE NING KESKKONNATINGIMUSTE ANALÜÜS NING PLANEERINGU EESMÄRK

2.1. [bookmark: _Toc217892593][bookmark: _Toc235622200]Planeeringu eesmärk
Detailplaneeringu koostamise eesmärgiks on planeeringualale elamumaa ja transpordimaa kruntide moodustamine ning moodustatavatele elamumaa kruntidele ehitusõiguse määramine väikeelamute ning abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Planeeringuala suurus on ligikaudu 2,21 ha.

2.2. [bookmark: _Toc217892594][bookmark: _Toc235622201]Planeeritava maa-ala kontaktvööndi funktsionaalsed seosed
Planeeritav maa-ala paikneb Rae vallas Järvekülas, jäädes Tallinna linna ja Rae valla piiri vahetusse lähedusse, Tallinna linna piirist u 500 m kaugusele kagusse.
Planeeringuala paikneb 11330 Järveküla-Jüri tee (Vana-Tartu mnt), Ülemiste järve ja Kurna oja vahelisel alal. Vaadeldav ala on üleminekuala linnaliselt keskkonnalt looduslikule, kus väikeelamute ala läheb üle kõrge rekreatiivse väärtusega alaks Ülemiste järve ääres, kuhu on ette nähtud liikumis- ja matkarajad.
Planeeringuala ümbritsevad valdavalt maatulundusmaa sihtotstarbega katastriüksused, v.a idas ja kirdes, kus paiknevad suured elamumaa sihtotstarbega katastriüksused hoonestatud üksikelamutega.
Lähimad väljakujunenud uushoonestusega elamualad on idas Liiva tee ja Andrese tee ääres, hoonestatud ridaelamutega.

Planeeringualast lõunasse jäävad Tohvre tee äärde planeeritud uusasumid, mis on välja arendamata. Lähipiirkonnas kehtestatud ja koostatavad detailplaneeringu lahendused näevad ette maatulundusmaade jagamise elamumaa sihtotstarbega kruntideks, kuhu on kavandatud üksik- ja kaksikelamud või ridaelamud.
Planeeringualast läände ja lõunasse jäävad maatulundusmaa sihtotstarbega katastriüksused, mis on hoonestamata.
Planeeringuala ümbritseb elamuala 1–2-korruseliste kaldkatustega üksikelamutega, millel enamuses on teine korrus katusekorrus. Enamus elamuid on kaasaegsed suuremahulised kelpkatustega või viilkatustega, üksikud lamekatustega.
Hoonestus on arhitektuurselt mitmekesine ja ei moodusta ühtset arhitektuurset tervikut.

Planeeringuala piirneb põhjas ja läänes vastavalt Rae valla põhjapiirkonna üldplaneeringule maa-alaga, kus maakasutuse perspektiivseks juhtotstarbeks on määratud haljasala- ja parkmetsa maa ning on ka rohevõrgustiku ala. Vaadeldav ala on valdavalt metsaga kaetud, kohati soine, kuna piirkonda jäävad Kurna oja ja mitmed kraavid.
Puhke- ja virgestusmaa lähedus tagab hinnatud elukeskkonna, kus on sportimisvõimalused kui ka looduse nautimiseks.

Piirkonnas ei ole väljakujunenud teede võrku. Planeeringualale juurdepääsu tagav Andrese tee on kruusakattega tupiktee. Lähimad teed Vana-Järveküla tee ja Liiva tee on osaliselt asfaltkattega, kuid antud piirkonnas suures osas kruusakattega. Planeeritavast alast itta jääb Vana-Tartu maantee (11330 Järveküla-Jüri tee) u 2 km kaugusele, mis viib Tartu maanteele.
Planeeringualast põhja u 200 m kaugusele jääb perspektiivne kõrvalmaantee Tallinna väike ringtee.
Lähimad ühistranspordi peatused asuvad Vana-Tartu maateel ja Liiva teel, kus liiguvad Harju maakonna liinibussid, kommertsbussid ja koolibuss. Lähim ühistranspordi peatus asub planeeringualast ca 2 km kaugusel Vana-Tartu maanteel (Järveküla peatus) ja ca 1,7 km kaugusel Liiva teel (Liiva tee peatus).
Vana-Tartu maantee piirkonnas paiknevad Järveküla lasteaed, kool, spordihoone koos ujulaga ja raamatukogu. Lähipiirkonda jäävad veel Kindluse kool ja mitmed lasteaiad.
Suuremad äri-, teenindus- ning sotsiaalkeskused paiknevad Peetri alevikus ja Tallinna linnas.

Piirkond on sobilik elamumaa sihtotstarbega kruntide kavandamiseks: soodne asukoht Tallinna linna vahetus läheduses ning Järveküla hästi arenenud sotsiaal- ja tehniline taristu, sealhulgas haridusasutused, kergliiklusteed, teedevõrk ja tehnovõrgud.
Piirkond on sobilik elamute ehitamiseks: on ühendus nii valla keskuse kui ka sotsiaal-objektidega ja head puhkamisvõimaluste olemasolu (kergliiklusteed, puhke-virgestusala, metsad ja jõgi).


3. [bookmark: _Toc235622202]VASTAVUS RAE VALLA PÕHJAPIIRKONNA ÜLDPLANEERINGULE

Planeeringuala paikneb hajaasustusele üleminekualal. Hajaasustusele üleminekuala on piirkond, mis jääb tihe- ja hajaasustusala piirimaile (tähistatud põhjapiirkonna üldplaneeringu koondkaardil oranži puhverjoonega). Sellel alal on lubatud rakendada tiheasustusaladest oluliselt vähemalt neli korda hajusama asustuse põhimõtet. Moodustatavate elamukruntide miinimumsuurus on 6000 m². Erinevatel kruntidel olevate hoonestusalade omavaheliseks miinimumkauguseks tuleb arvestada 30 m.



Väljavõte Rae valla põhjapiirkonna üldplaneeringu koondkaardist.

Vastavalt Rae valla põhjapiirkonna üldplaneeringule on igale katastriüksusele lubatud rajada 1 põhihoone ja kuni 3 abihoonet. Hoonete materjalikasutus looduslik: laudis, kivi, krohv. Katuse kalle 30 – 45 kraadi. Maksimaalne kõrgus 9 m, abihoonetel 6 m maapinnast. Maapealne korruselisus põhihoonel 2, abihoonetel 1. Räästa kõrgus maapinnast kuni 3,5 m. Krundi täisehitus 5 – 7%.
Planeeringu eskiislahenduses on olemasolev maatulundusmaa sihtotstarbega katastriüksuse osa jagatud kolmeks elamumaa sihtotstarbega krundiks ja üheks transpordimaa sihtotstarbega krundiks. Elamumaa sihtotstarbega kruntidele määratakse ehitusõigus üksikelamu ja abihoonete ehitamiseks.
Koostatud detailplaneeringu eskiislahendus arvestab põhjapiirkonna üldplaneeringuga antud tingimustega, v.a hoonestusalade omavaheline miinimumkaugus. Planeeringulahenduses on määratud 20 m. Määratud miinimumkaugus tulenes kavandatud kruntide kujust, mis arvestab vajadusega hooned paigutada nii, et on tagatud hea loomulik valgustus ruumides ja energiatõhusus. Samuti on hoonestusala määramisel arvestatud vajadusega tagada mugav juurdepääs ja parkimine. Laiem hoonestusala võimaldab hoone, liikumisteede ja parkla paigutamisel arvestada paremini olemasolevat kõrghaljastust, reljeefi ning ilmakaari (päikesevalgust). Hea krundi funktsionaalsus annab tervikliku ja kasutajasõbraliku keskkonna.

Koostatud detailplaneering ei sisalda põhjapiirkonna üldplaneeringu muutmise ettepanekut.


4. [bookmark: _Toc235622203]OLEMASOLEVA OLUKORRA ISELOOMUSTUS
4.1. [bookmark: _Toc497647798][bookmark: _Toc235622204]Planeeringuala asukoht ja iseloomustus
Planeeringuala asub Rae vallas Järvekülas.
Planeeringuala moodustab:
· Suitsupõllu maaüksuse osa, katastritunnus 65301:001:6769, osa pindala 20870 m², sihtotstarve 100% maatulundusmaa;
· lähialana kaasatakse planeeringusse maa-ala, mis on vajalik teede- ja tehnovõrkude planeerimiseks.

Planeeringuala on suures osas looduslik rohuala, mille maapind on tasane, kerge langusega kirdest edelasse. Planeeringualal kasvab olemasolev kõrghaljastus.

4.2. [bookmark: _Toc497647799][bookmark: _Toc235622205]Planeeringuala maakasutus ja hoonestus
Kasutusotstarbed
Katastriüksuse Suitsupõllu sihtotstarve on maatulundusmaa 100%.
Olemasolevad hooned
Planeeritav maa-ala on hoonestamata.

4.3. [bookmark: _Toc497647800][bookmark: _Toc235622206]Planeeringualaga külgnevad katastriüksused ja nende iseloomustus
Planeeringualaga külgnevad katastriüksused on:
· Vana-Järveküla tee 25, katastritunnus 65301:001:3152, pindala 3190 m², sihtotstarbega elamumaa 100%, hoonestatud kahekorruselise kelpkatusega üksikelamuga ja abihoonetega;
· Vana-Järveküla tee 22 // Maidu, katastritunnus 65301:001:3153, pindala 24634 m², sihtotstarbega maatulundusmaa 100%, hoonestamata, mets;
· Sepapalu, katastritunnus 65301:001:2417, pindala 31691 m², sihtotstarbega maatulundusmaa 100%, hoonestamata, mets;
· Suimetsa, katastritunnus 65301:001:0209, pindala 23981 m², sihtotstarbega maatulundusmaa 100%, hoonestamata, mets;
· Suitsuvälja, katastritunnus 65301:001:6768, pindala 102264 m², sihtotstarbega maatulundusmaa 100%, hoonestamata, mets;
· Laasi, katastritunnus 65301:001:0008, pindala 106586 m², sihtotstarbega maatulundusmaa 100%, hoonestamata, mets ja looduslik rohumaa;
· Lodjapuu, katastritunnus 65301:001:4802, pindala 6335 m², sihtotstarbega maatulundusmaa 100%, hoonestamata, looduslik rohumaa üksikute puudega;
· Andrese põik 5, katastritunnus 65301:003:1644, pindala 5151 m², sihtotstarbega elamumaa 100%, hoonestatud kahekorruselise viilkatusega üksikelamuga ja abihoonetega;
· Andrese põik 3, katastritunnus 65301:003:1547, pindala 5035 m², sihtotstarbega elamumaa 100%, hoonestamata, looduslik rohumaa üksikute puudega;
· Suitsupõigu, katastritunnus 65301:001:6770, pindala 12014 m², sihtotstarbega maatulundusmaa 100%, hoonestamata, looduslik rohumaa üksikute puudega.

4.4. [bookmark: _Toc497647801][bookmark: _Toc235622207]Olemasolevad teed ja juurdepääsud
Planeeringualale ei ole juurdepääsu avalikult teelt.
Lähim tee on Andrese tee (valla tee), mis jääb u 210 m kaugusele. Andrese tee pikendamine on ette nähtud katastriüksusele Andrese tee L3 (Andrese tee 9 kinnistu ja lähiala detailplaneering, kehtestatud Rae Vallavalitsuse 12.07.2024 korraldusega nr 115).

4.5. [bookmark: _Toc497647802][bookmark: _Toc235622208]Olemasolev tehnovarustus
Planeeringuala lähipiirkonnas puuduvad tsentraalsed tehnovõrgud. Planeeringualast u 350 m kaugusel Andrese teel paiknevad vee- ja kanalisatsioonitorustikud ning lähimad elektri madalpingekaablid paiknevad katastriüksustel Vana-Järveküla tee 23 ja Vana-Järveküla tee 25 u 100 m kaugusel.
Planeeringualast edelas kulgeb u 400 m kaugusel c-kategooria gaasitorustik.
Lähialas olevale katastriüksusele Andrese tee L3 on ette nähtud tsentraalsed tehnovõrgud (Andrese tee 9 kinnistu ja lähiala detailplaneering, kehtestatud Rae Vallavalitsuse 12.07.2024 korraldusega nr 115).

4.6. [bookmark: _Toc497647803][bookmark: _Toc235622209]Olemasolev haljastus ja keskkond
Planeeringualale jääval Suitsupõllu katastriüksus on suures osas looduslik rohumaa. Planeeringuala keskosa on lehtpuusalu ja loode piiri ääres mändidest ja kuuskedest koosnev puudegrupp.

4.7. [bookmark: _Toc497647804][bookmark: _Toc235622210]Kehtivad piirangud
Planeeringu maa-ala maakasutust kitsendab looduskaitseline piirang:
· [bookmark: _Toc497647805]III kategooria kaitsealune liik (rukkirääk).

5. [bookmark: _Toc235622211]PLANEERINGU ETTEPANEK

5.1. [bookmark: _Toc497647806][bookmark: _Toc235622212]Krundijaotus
Planeeringualal on osa maatulundusmaa sihtotstarbega katastriüksusest Suitsupõllu, suurusega 20870 m² ja osa maatulundusmaa sihtotstarbega katastriüksusest Suitsupõigu, suurusega 1293 m². Planeeringulahenduses on maa-ala jagatud kolmeks elamumaa sihtotstarbega krundiks ja kaheks transpordimaa sihtotstarbega krundiks:
· pos 1 krunt suurusega 6000 m², sihtotstarve elamumaa;
· pos 2 krunt suurusega 6000 m², sihtotstarve elamumaa;
· pos 3 krunt suurusega 6090 m², sihtotstarve elamumaa;
· pos 4 krunt suurusega 2780 m², sihtotstarve transpordimaa;
· pos 5 krunt suurusega 1293 m², sihtotstarve transpordimaa.

5.2. [bookmark: _Toc497647807][bookmark: _Toc235622213]Krundi ehitusõigus
Pos 1 – 3
Krundi kasutamise sihtotstarve	elamumaa 100%
Hoonete suurim arv krundil	4 (üksikelamu + 3 abihoonet)
Hoonete suurim lubatud ehitusalune pind	420 m²
Hoonete suurim lubatud kõrgus	9 m elamu; 6 m abihoone
Pos 4 ja 5 krundile ehitusõigust ei määrata.

5.3. [bookmark: _Toc497647808][bookmark: _Toc235622214]Ehitiste arhitektuurinõuded
Hoonestusviis:	lahtine
Katusekalle:	30° – 45°
Maksimaalne kõrgus:	maapinnast 8 m
Maksimaalne korruselisus: 2
Välisviimistlus:	kivi, puit, klaas, betoon, krohv (võib kombineerida erinevaid materjale)
Katusekatte materjal:	kivi, rullmaterjal, plekk
Projekteeritava hoone arhitektuurne lahendus peab arvestama piirkonna miljööd, naaberhoonestuse üldmahtusid ja proportsioone.
Fassaadide kujundamisel eelistada viimistlusmaterjalina puitu, mis võib olla kombineeritud kivi, krohvi või tellisega. Vältida kirevaid ja intensiivseid fassaadide värvitoone.
Keelatud on imiteerivate materjalide kasutamine.

Hoonete arhitektuurne lahendus täpsustada eraldi eskiisprojektina eesmärgiga rajada planeeringualale maksimaalselt sobituv ja ümbruskonna elukeskkonda esteetiliselt ja visuaalselt väärtustav hoone. Ehitusprojekt tuleb kooskõlastada Rae valla ehitusameti arhitektiga eskiisi staadiumis.

5.4. [bookmark: _Toc497647809][bookmark: _Toc235622215]Piirded
Piirete maksimaalne kõrgus 1,5 meetrit. Piire võib olla puidust lattaed või võrkpiire hekiga.
Ehitusprojektis anda ühtne piirete lahendus lähtuvalt hoonestustüübist ja naaberkatastriüksuste lahendusest.
Piirde rajamine ei ole kohustuslik.

5.5. [bookmark: _Toc497647810][bookmark: _Toc235622216]Tänavate maa-alad, liiklus- ja parkimiskorraldus
Planeeringulahenduses nähakse ette juurdepääs planeeringualale Andrese teelt. Katastriüksusele Andrese tee L3 rajatakse sõidutee ja jalgtee vastavalt kehtestatud detailplaneeringule (Andrese tee 9 kinnistu ja lähiala detailplaneering, kehtestatud Rae Vallavalitsuse 12.07.2024 korraldusega nr 115). Katastriüksusele Andrese tee L3 rajatavast sõidu- ja jalgteest läbi katastriüksuse Suitsupõigu on detailplaneeringu eskiislahenduses tehtud ettepanek juurdepääsuteede pikendamiseks kuni planeeringualani. Juurdepääsuks planeeritud elamumaa sihtotstarbega kruntidele on planeeritud transpordimaa sihtotstarbega krundid (pos 4 ja 5), kuhu on ette nähtud avalikuks kasutuseks sõidutee ja jalgtee. Sõidutee on planeeritud perspektiivselt jätkuvana (planeeringuala läbivana) kuni katastriüksuseni Tohvre tee L1.
Parkimine on ette nähtud krundisiseselt.
Liiklus- ja parkimiskorralduse planeerimisel on arvestatud Eesti standard EVS 843:2016 nõudeid ja Rae valla põhjapiirkonna üldplaneeringut.

5.6. [bookmark: _Toc497647811][bookmark: _Toc235622217]Haljastuse ja heakorra põhimõtted
Võimalusel säilitada maksimaalselt olemasolev kõrghaljastus.
Täpsem raie vajadus selgitada hoonestuse projekteerimisel.
Planeeringualale on määratud looduskaitseseaduse alusel III kaitsekategooria kaitsealuse liigi Rukkirääk (Crex crex) elupaik. Rukkirääk elab maapinnal kõrges taimestikus vilja- ja ristikupõldudel, niisketel niitudel, põõsastunud luhtadel. Detailplaneeringu alast välja jääv katastriüksuse osal säilib olemasolev olukord: vähese kõrghaljastusega looduslik rohumaa. Planeeritud elamumaa sihtotstarbega kruntidel hoonestusalal moodustavast õuealast väljas pool kujundada poollooduslik ala, kus on hõre mitmekesine taimekooslus. Vaadeldavat ala tuleb niita liikudes keskelt väljapoole ja vähemalt 20 cm kõrguselt, mis vähendab poegade suremust.
Poollooduslike rohumaade säilimine ja rajamine, kus arvestatakse majandamisel rukkiräägu vajadusi toetab rukkiräägu populatsiooni.
Jäätmekäitlus korraldada vastavalt Rae Vallavolikogu 15.06.2021 määrusele nr 73 „Rae valla jäätmehoolduseeskiri” ja jäätmeseadusele. Tekkivad olmejäätmed kogutakse jäätme- konteineritesse, mis paigutatakse krundile sissesõidutee äärde. Konteinerite asukoht täpsustatakse ehitusprojekti käigus.
Olmejäätmete veo oma haldusterritooriumil korraldab kohalik omavalitsus vastavalt prügikäitlejatega sõlmitud lepingutele.
Võimalikud tekkivad ohtlikud jäätmed kogutakse eraldi ja antakse üle vastavat litsentsi omavale ohtlike jäätmete käitlusettevõttele.

5.7. [bookmark: _Toc497647812][bookmark: _Toc235622218]Vertikaalplaneerimine
Peale elamu ehitamist krundi maapind tasandatakse ja krundisisene vertikaalplaneerimine lahendada hoone ehitusprojekti koosseisus.
Vertikaalplaneerimisega tuleb tagada sademevee mitte kaldumine naaberkatastriüksustele.
Tee projekteerimisel arvestada maapinna looduslike kalletega. Teekatte pind rajada kõrgemale ümbritsevast maapinnast.

5.8. [bookmark: _Toc497647813][bookmark: _Toc235622219]Tuleohutusnõuded
Nõuded ja meetmed on määratud siseministri 30.03.2017 määruse nr 17 „Ehitisele esitatavad tuleohutusnõuded”.
Tuletõrje veevõtuvajadus lahendada vastavalt standardile EVS 812-6:2012/AC:2016 „Ehitiste tuleohutus. Osa 6 „Tuletõrje veevarustus” ja EVS 812-7:2018 „Ehitiste tuleohutus. Osa 7: Ehitisele esitatavad tuleohutusnõuded”.
Hoone täpne tuleohutusklass antakse ehitusprojekti staadiumis.

5.9. [bookmark: _Toc235622220]Tehnovõrkude lahendus
Planeeritava hoonestuse tehnovõrkudega varustamise põhimõtteline lahendus antakse planeeringu järgmises etapis.


6. [bookmark: _Toc235622221]KESKKONNATINGIMUSED JA VÕIMALIKU KESKKONNAMÕJU HINDAMINE

Detailplaneeringuga ei kavandata tegevust, mis kuuluks keskkonnamõjude hindamise ja keskkonnajuhtimisesüsteemis seaduse paragrahv 6 lõikes 1 nimetatud olulise keskkonna-mõjuga tegevuste loetellu, mille puhul keskkonnamõju strateegilise hindamine läbiviimine on kohustuslik.
Kavandatav tegevus oma iseloomult (üksikelamute planeerimine) eeldatavalt ohtu ei kujuta. Planeeritava tegevusega ei kaasne eeldatavalt olulisi kahjulikke tagajärgi ja see ei avalda olulist mõju ning ei põhjusta keskkonnas pöördumatuid muudatusi.


7. [bookmark: _Toc235622222]PLANEERINGUALA TEHNILISED NÄITAJAD

Planeeringuala suurus	2,21 ha
Kavandatud kruntide arv	5
Krunditava ala maa bilanss:	22163 m²
elamumaa	18090 m²	81,6%
transpordimaa	 4073 m²	18,4%
Plan. parkimiskohtade arv	9
Tallinn 2026

